《病中斋居兼谢西涯学士见过》
明代·程敏政

倚榻萧然不出门，坐听宫漏几黄昏。暑留巾袜斋心惯，病却茶瓜药禁存。

竹简有情时共阅，楸枰无偶但空扪。故人秉烛能相访，踏破閒阶碧藓痕。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。